Okresná prokuratúra Spišská Nová Ves 
Elektrárenská 1, 052 01 Spišská Nová Ves 1

Sp. zn. : 3 Pv 308/13/8810	Spišská Nová Ves, 27.1.2015
EEČ : 2-68-112-2015

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Spišská Nová Ves
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 5.11.2013, spisová značka 3 Pv 308/13/8810, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
spoločne  s   ml.  XXXXX  a  XXXXX   dňa 27. marca 2013 v popoludňajších hodinách, v katastri obce XXXXX, okr. XXXXX, na lesnom pozemku - dielci č. 505, parcele E-KN-438/36, ktorý patrí do lesného pôdneho fondu a nachádza sa v 5. stupni ochrany prírody, bez povolenia vyrúbali a odcudzili 1 strom smrek, ktorý prerúbali na 3 časti v dĺžkach 5 až 6 m, o priemere 0,10 až 0,30 m a odcudzením celkového objemu 0,62 mł drevnej hmoty spôsobili pre Pozemkové spoločenstvo XXXXX škodu vo výške 31,- €.

Uznesením prokurátora Okresnej prokuratúry XXXXX zo dňa 5.11.2013, spisová značka 3 Pv 308/13/8810, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:

	Uznesením prokurátora Okresnej prokuratúry v Spišskej Novej Vsi sp. zn. 3 Pv 308/13 zo dňa 05. 11. 2013 bolo podľa § 216 ods. 1 písm. a), písm. b), písm. c) Trestného poriadku podmienečne zastavené trestné stíhanie proti obv. ml. XXXXX a spol.  pre  prečin  krádeže  podľa  §  212  ods. 2 písm. d), § 20 Trestného  zákona,   preto,   že   spoločne  s   ml.  XXXXX  a  XXXXX   dňa 27. marca 2013 v popoludňajších hodinách, v katastri obce XXXXX, okr. XXXXX, na lesnom pozemku - dielci č. 505, parcele E-KN-438/36, ktorý patrí do lesného pôdneho fondu a nachádza sa v 5. stupni ochrany prírody, bez povolenia vyrúbali a odcudzili 1 strom smrek, ktorý prerúbali na 3 časti v dĺžkach 5 až 6 m, o priemere 0,10 až 0,30 m a odcudzením celkového objemu 0,62 mł drevnej hmoty spôsobili pre Pozemkové spoločenstvo XXXXX škodu vo výške 31,- €.
	Uznesenie o podmienečnom zastavení trestného stíhania nadobudlo právoplatnosť dňa 17. 12. 2013   a   skúšobná doba v   trvaní 12   mesiacov   začala plynúť 18. 12. 2013.
	Z vyžiadaných správ k osobe obvineného z miesta bydliska, z Obvodného oddelenia PZ v Spišskej Novej Vsi a Okresného úradu, Odboru všeobecnej vnútornej správy v Spišskej Novej Vsi a odpisu z registra trestov obvineného som zistila, že obv.   ml.  XXXXX   v   skúšobnej   dobe   podmienečne  zastaveného   trestného stíhania od 18. 12. 2013 do 18. 12. 2014 viedol riadny život a nedopustil sa trestného činu, ani iného protispoločenského konania, ktoré by odôvodňovalo vydanie rozhodnutia o pokračovaní podmienečne zastaveného trestného stíhania. 
	Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj prípadne ďalším uloženým obmedzeniam a povinnostiam, prokurátor rozhodne, že sa obvinený osvedčil. 
	Vzhľadom na to, že obvinený ml. XXXXX splnil podmienky pre rozhodnutie v zmysle § 217 ods. 1 Trestného poriadku, bolo potrebné rozhodnúť tak, ako je uvedené vo výroku tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Janka Bocanová
prokurátorka